ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

· privind utilizarea excedentului anual al bugetului oraşului Boldeşti-Scăeni

Având în vedere:

- referatul  de aprobare înregistrat sub nr.835/18.01.2022, prin care primarul oraşului Boldeşti-Scăeni propune utilizarea excedentului anual al bugetului oraşului Boldeşti-Scăeni;

-  raportul compartimentului de specialitate înregistrat sub nr. 836/18.01.2022;


- prevederile Legii nr. 273/2006 privind finanţele publice locale, cu modificările şi completările  ulterioare;

- avizul secretarului general înregistrat sub nr. 837/18.01.2022;


- avizul  comisiei de specialitate nr. 1 - dezvoltarea economico-socială şi de mediu, cooperarea interinstituţională pe plan intern şi extern;

În temeiul dispoziţiilor art. 129, alin. (2) lit. „b”, alin. (4), lit. „a”, art. 139 alin.(1) şi alin. (3) lit. „a”  şi ale art. 196, lit. „a” din OUG nr. 57/2019 privind Codul administrativ,


Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă utilizarea excedentului anual al bugetului oraşului Boldeşti-Scăeni în sumă de 3.571.223,28 lei, înregistrat la sfârşitul anului 2021, astfel:

- 2.950.000 lei ca sursă de finanţare a secţiunii de dezvoltare;           

- 621.223,28 lei pentru acoperirea temporară a golurilor de casă provenite din decalajele între veniturile şi cheltuielile secţiunii de funcţionare.
Art.2. Prevederile prezentei hotărâri vor fi duse la îndeplinire de către ordonatorul principal de credite împreună cu serviciul finanţe-contabilitate, resurse umane şi salarizare.


Art.3. Prezenta hotărâre se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.        
PREŞEDINTE DE ŞEDINŢĂ,                                        

                  LĂCĂTUŞU IOAN
CONTRASEMNEAZĂ

                                                                                 SECRETAR GENERAL
                                                                                TUDOR FLORINA NELI
Boldeşti-Scăeni, 26.01.2022

R O M Â N I A

JUDEŢUL PRAHOVA

ORAŞUL BOLDEŞTI-SCĂENI

CONSILIUL LOCAL

NR. 837/18.01.2022
A V I Z

- asupra proiectului de hotărâre privind utilizarea excedentului anual al bugetului oraşului Boldeşti-Scăeni

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind utilizarea excedentului anual al bugetului oraşului Boldeşti-Scăeni, am constatat că acesta respectă prevederile legale, fiind iniţiat în conformitate cu prevederile art. 58 din Legea nr. 273/2006 privind finanţele publice locale, cu modificările şi completările ulterioare.

Faţă de cele de mai sus şi în conformitate cu prevederile art. 243, alin. (1) lit.”a” din OUG nr. 57/2019 privind Codul administrativ, avizez favorabil acest proiect de hotărâre.

SECRETAR GENERAL, 
         TUDOR FLORINA NELI
